Alus yritti 23. heinäkuuta tuloksetta upottaa Italian laivaston sukellusvene "R. Smg. Ascianghin". Aluksen kotisatamaksi vaihtui elokuussa Malta, josta se partioi Otranton salmen alueella sekä tuki Sisilian taisteluita. Alus siirrettiin syyskuussa Salernon maihinnousuun Yhdysvaltain laivaston 8. hävittäjälaivueeseen. Alus suojasi 7. syyskuuta alkaen Salernon maihinnousussa Force H:ta. Se suojasi 25. syyskuuta Scapa Flowhun palaavia Kotilaivaston aluksia, minkä jälkeen alus liittyi Kotilaivastoon. Se määrättiin lokakuussa palaamaan Välimerelle tukemaan uusia maihinnousuja Italiaan. Matkalla alus teki Biskajanlahdella sukellusveneentorjuntamatkan.